ประกาศการประปานครหลวง เรื่อง มาตรการสนับสนุนการยกเลิกใช้น้ำบาดาล ครั้งที่ 9
ประกาศการประปานครหลวง
ประกาศการประปานครหลวง
เรื่อง
มาตรการสนับสนุนการยกเลิกใช้น้ำบาดาล ครั้งที่ ๙[๑]
 

โดยที่รัฐบาลได้มีนโยบายในการแก้ไขปัญหาแผ่นดินทรุดรุนแรงอันเกิดจากการใช้น้ำบาดาลในกระบวนการผลิตของผู้ประกอบการในพื้นที่กรุงเทพมหานครและปริมณฑล
เพื่อสนับสนุนนโยบายรัฐบาลในการแก้ไขปัญหาแผ่นดินทรุดที่เกิดจากการใช้น้ำบาดาล
และเพื่อตอบสนองยุทธศาสตร์ของกระทรวงมหาดไทยในการเสริมสร้างความเชื่อมั่นและกระตุ้นเศรษฐกิจของประเทศ
ตลอดจนนโยบายด้านความรับผิดชอบต่อสังคมในด้านสิ่งแวดล้อมและผู้บริโภคของการประปานครหลวง

อาศัยอำนาจตามความในมาตรา ๑๓ (๔) แห่งพระราชบัญญัติการประปานครหลวง
(ฉบับที่ ๕) พ.ศ. ๒๕๓๕ ประกอบกับข้อบังคับการประปานครหลวง ฉบับที่ ๑๑๖ ว่าด้วย
การบริการจัดส่งจำหน่ายและการใช้น้ำประปา พ.ศ. ๒๕๔๓
ซึ่งแก้ไขเพิ่มเติมโดยข้อบังคับการประปานครหลวง ฉบับที่ ๑๒๔ ว่าด้วยการบริการจัดส่ง
จำหน่าย และการใช้น้ำประปา พ.ศ. ๒๕๔๘
การประปานครหลวงจึงกำหนดหลักเกณฑ์เพื่อสนับสนุนการยกเลิกใช้น้ำบาดาลของผู้ประกอบการ
และกำหนดอัตราค่าน้ำประปา สำหรับการติดตั้งประปาขนาดมาตรวัดน้ำตั้งแต่ Ø ๑ ๑/๒ นิ้วขึ้นไป ให้ปรับลดอัตราค่าน้ำประปาเป็นลูกบาศก์เมตรละ ๑๔.๕๐ บาท
คงที่เป็นเวลา ๑๒ งวดเดือน
โดยปรับลดอัตราค่าน้ำประปาถัดจากเดือนที่แจ้งความประสงค์

หลักเกณฑ์การขอรับการสนับสนุนการยกเลิกใช้น้ำบาดาลของผู้ประกอบการ
มีดังนี้
(๑) กรณีเป็นผู้ใช้น้ำรายใหม่
ต้องมีปริมาณการใช้น้ำประปาต่อเดือนไม่น้อยกว่าร้อยละ ๒๕ ของปริมาณการใช้น้ำบาดาลเฉลี่ย
๓ เดือนย้อนหลังก่อนการแจ้งขอรับสิทธิตามประกาศนี้
(๒) กรณีเป็นผู้ใช้น้ำประปาร่วมกับน้ำบาดาล
ที่ยังไม่เคยได้รับส่วนลดตามมาตรการสนับสนุนการยกเลิกใช้น้ำบาดาล
ต้องมีปริมาณการใช้น้ำประปาต่อเดือนเพิ่มขึ้นจากค่าเฉลี่ย ๖
เดือนย้อนหลังก่อนการแจ้งขอรับสิทธิในปริมาณไม่น้อยกว่าร้อยละ ๒๕
ของปริมาณการใช้น้ำบาดาลเฉลี่ย ๓ เดือนย้อนหลัง
(๓)
กรณีเป็นผู้ที่เคยได้รับส่วนลดตามมาตรการสนับสนุนการยกเลิกใช้น้ำบาดาล
และเป็นผู้ใช้น้ำประปาอย่างเดียวหรือเป็นผู้มีการใช้น้ำบาดาลเฉลี่ย ๓
เดือนย้อนหลังไม่เกินร้อยละ ๕ ของปริมาณการใช้น้ำประปาเฉลี่ย ๖ เดือนย้อนหลัง
ต้องมีปริมาณการใช้น้ำประปาต่อเดือนไม่น้อยกว่าค่าเฉลี่ย ๖
เดือนย้อนหลังก่อนการแจ้งขอรับสิทธิ
(๔)
ผู้ใช้น้ำที่ยื่นขอรับสิทธิตามมาตรการสนับสนุนการยกเลิกใช้น้ำบาดาล ครั้งที่ ๘
ไว้แล้วหากจะใช้สิทธิตามประกาศนี้ ให้แจ้งความประสงค์เปลี่ยนแปลงการขอรับสิทธิ
โดยจะมีผลในงวดเดือนถัดไป
(๕) ในระหว่างที่ได้รับการสนับสนุนตามประกาศนี้
หากปริมาณการใช้น้ำประปาในเดือนใดไม่ถึงเกณฑ์ที่ระบุตามข้อ (๑) ข้อ (๒) หรือ ข้อ
(๓)
หรือใช้น้ำไม่ถึงปริมาณการใช้น้ำขั้นต่ำตามขนาดมาตรการประปานครหลวงขอสงวนสิทธิ์ในการคิดค่าน้ำประปาตามอัตราปกติ
ผู้ขอรับสิทธิตามประกาศนี้ให้แจ้งความประสงค์ขอรับสิทธิจากการประปานครหลวงภายในวันที่
๒๘ ธันวาคม ๒๕๕๕

ทั้งนี้ ตั้งแต่บัดนี้เป็นต้นไป


ประกาศ
ณ วันที่ ๒๐ กันยายน พ.ศ. ๒๕๕๕
เจริญ ภัสระ
ผู้ว่าการการประปานครหลวง










ปริยานุช/ผู้จัดทำ
๑๖ พฤศจิกายน
๒๕๕๕

ชาญ/ผู้ตรวจ
๒๓ พฤศจิกายน
๒๕๕๕

















































[๑] ราชกิจจานุเบกษา
เล่ม ๑๒๙/ตอนพิเศษ ๑๗๑ ง/หน้า ๔๖/๑๒ พฤศจิกายน ๒๕๕๕